Diari Oficial de la Generalitat Valenciana


Sumari del DOGV 7781, del 13-05-2016 (2016/3300)

Extracte de la Resolució de 4 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen assolit la majoria d'edat, per a l'exercici 2016 (Línia de subvenció S4976 «Programes de prevenció i protecció de menors»).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3300


Data del document
:   04-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 4 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen assolit la majoria d'edat, per a l'exercici 2016 (Línia de subvenció S4976 «Programes de prevenció i protecció de menors»). [2016/3300]  
  
  
BDNS (Identif.): 304805  
  
De conformitat amb el que preveuen els articles 17.3.b i 20.8.a de la Llei 28/2003, de 17 de novembre, General de Subvencions, es publica l'extracte de la convocatòria el text complet de la quals pot consultar-se en la Base de Dades Nacional de Subvencions  
hhtp://www.pap.minhap.gob.es/bdnstrans  
  
Primer. Beneficiaris  
Les entitats privades sense fi de lucre que reunisquen els requisits establits en la resolució de convocatòria i en les bases reguladores.  
  
Segon. Objecte  
Subvenció per a l'exercici 2016 dels programes de prevenció i protecció de menors.  
  
Tercer. Bases reguladores  
Les bases s'arrepleguen en l'Ordre 8/2016, de 8 d'abril de 2016, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de concessió de subvencions dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen assolit la majoria d'edat, publicada en el Diari Oficial de la Comunitat Valenciana número 7760, de 14 d'abril de 2016.  
  
  
Quart. Import  
1. Les subvencions estan dotades amb el següent import màxim en la línia de subvenció S4976, «Programes de prevenció i protecció de menors»: 122.400,00 ?.  
2. L'import de la subvenció es determinarà d'acord amb el que disposa la base onze de l'annex de l'Ordre 8/2016, de 8 d'abril de 2016, de la Vicepresidència i Conselleria d'Igualtat i Polítiques Inclusives.  
  
  
Cinqué. Termini de presentació de sol·licituds  
El termini de presentació de sol·licituds serà de 20 dies naturals comptats a partir de l'endemà de la publicació d'aquesta resolució en el Diari Oficial de la Comunitat Valenciana.  
  
Sisé. Altres dades  
1. Les sol·licituds es presentaran en el Registre de la Direcció Territorial d'Igualtat i Polítiques Inclusives o en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Els models de sol·licitud estan a disposició dels interessats en el portal de la Generalitat www.gva.es, accedint als apartats «Guia Prop», «Tràmits i Serveis».  
3. La documentació a aportar és la prevista en l'apartat cinqué i sisé de la resolució de convocatòria.  
4. La valoració es realitzarà d'acord amb els criteris establits en la base set de l'annex de l'Ordre 8/2016, de 8 d'abril de 2016, de la Vicepresidència i Conselleria d'Igualtat i Polítiques Inclusives.  
5. Per a concedir la subvenció es requereix una puntuació mínima de 50 punts, sense perjudici de poder concedir subvenció a qui no aconseguisca la puntuació mínima quan després de ser resoltes les que les superen, quede crèdit disponible.  
  
València, 4 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.